El Festival Internacional d'Escacs Ciutat de Sagunt se celebrarà el 22 i 23 de setembre
18 de setembre 2018

![](/media/wydnsrty/64-img_0429-c.jpg)  
  

El Casal Jove del Port de Sagunt acollirà els dies 22 i 23 de setembre el Festival Internacional d'Escacs Ciutat de Sagunt. L'open internacional, amb 3.500 euros repartits en 38 premis, se celebrarà el dissabte 22 a les 10 h, mentre que el torneig infantil serà el diumenge 23 a la mateixa hora. 

Els tornejos estan organitzats pel Club d’Escacs Camp de Morvedre, que ha complit 25 anys, i el festival compta amb la col·laboració de l'Ajuntament de Sagunt. El regidor d'Esports, Miguel Chover, ha rebut este matí al president del club, César García, i al director del torneig, Javier Raro. 

**“És un club que trasllada una sèrie de valors que porten implícits els escacs i porten el nom de la nostra ciutat allà on van. És un esdeveniment d'una dimensió molt important i crec que mereix l'atenció dels amants de l'esport i també de tota la ciutat”**, ha dit Chover. Per la seua part, César García ha agraït a l'Ajuntament de Sagunt la seua ajuda en l'organització del torneig. 

Javier Raro ha explicat que el festival reunirà els millors jugadors d'escacs de la Comunitat Valenciana i alguns de l'estranger. Al festival acudiran sis grans mestres i dos mestres internacionals. Entre els mestres confirmats es troben Julen Arizmendi, veí de la localitat, i el britànic James Plaskett. 

El nombre de jugadors/es es limita a 120, però pot ampliar-se este número en cas que les condicions de la sala de joc ho permeten. No és necessari estar federat per a participar. 

L

'open internacional es disputarà a huit rondes per sistema suís, amb un ritme de joc de 15 minuts més 5 segons d'increment per jugada. El lliurament de premis serà a les 19.30 h. 

La inscripció al torneig es pot realitzar de forma anticipada fins a les 16 h del divendres 21 de setembre i s'ha de formalitzar enviant un e-mail a la direcció [ajedrezmorvedre@gmail.com](mailto:ajedrezmorvedre@gmail.com) amb les següents dades: nom i cognoms, data de naixement i club/ciutat.

  

![](/media/2ysjui3a/64-cartel_festival2018.jpeg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-festival-internacional-d-escacs-ciutat-de-sagunt-se-celebrara-el-22-i-23-de-setembre/ "Facebook")
*   [](http://twitter.com/share?url=https://aytosagunto.es/va/actualitat/el-festival-internacional-d-escacs-ciutat-de-sagunt-se-celebrara-el-22-i-23-de-setembre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-festival-internacional-d-escacs-ciutat-de-sagunt-se-celebrara-el-22-i-23-de-setembre/ "Linked In")
*   [](mailto:?body=https://aytosagunto.es/va/actualitat/el-festival-internacional-d-escacs-ciutat-de-sagunt-se-celebrara-el-22-i-23-de-setembre/)